Գերլի Պադար

Գերլի Պադար (, ), էստոնացի փոփ-երգչուհի, որը ներկայացրել է Էստոնիան Եվրատեսիլ 2007 երգի մրցույթում։

Կենսագրություն 
Գերլի Պադարը ծնվել է 1979 թվականի նոյեմբերի 6-ին Հալյալայում (Էստոնիա)։ 2011 թվականին թողարկել է սոլո ալբոմ։

2007 թվականին «Patners in Crime» երգով Էստոնիան ներկայացրել է Եվրատեսիլ 2007 երգի մրցույթում։ Կիսաեզրափակիչ փուլում, հավաքելով 33 միավոր, զբաղեցրել է 22-րդ տեղը և չի անցել եզրափակիչ։

2018 թվականին Գերլի Պադարը Էլիիս Պյառնայի հետ մասնակցել է Eesti Laul 2018-ին՝ կատարելով «Taevas» երգը (որը կիսաեզրափակչում ներկայացվել է  անգլերենով՝ «Sky» վերնագրով), որը եզրափակչում զբաղեցրել է վերջին տեղը։

Եղբայրը երգիչ Տանել Պադարն է, ով Դեյվ Բենտոնի հետ «Everybody» երգով հաղթել է Եվրատեսիլ 2001 երգի մրցույթում։

Ծանոթագրություններ

Արտաքին հղումներ 
 "Gerli Padar sweeps Eurolaul", The Baltic Times, 7 փետրվարի, 2007
 

Էստոնացի երգչուհիներ
Եվրատեսիլ 2007 երգի մրցույթի մասնակիցներ
Էստոնիայի մասնակիցները Եվրատեսիլ երգի մրցույթում
21-րդ դարի երգչուհիներ